Príloha č.11 Príručky

## Pokyny pre vyplnenie tabuľky na evidenciu užívateľov sociálnych služieb

#### **1 Základné informácie**

Z nariadenia o ESF, ktoré sa vzťahuje na všetky projekty spolufinancované z ESF a IZM[[1]](#footnote-1).,vyplýva pre IA MPSVR SR povinnosť predkladať informácie o účastníkoch projektu prostredníctvom informačného systému ITMS2014+. Získané dáta slúžia pre štatistické zisťovania vykonávané za všetky projekty s intervenciou ESF a IZM v rámci celej EÚ a pre vzájomné porovnanie účinnosti a efektívnosti vynakladania prostriedkov EÚ.

Každý účastník projektu musí byť pri vstupe do aktivity informovaný, že je účastníkom NP BOKKÚ, ktorý je spolufinancovaný z prostriedkov EÚ. Na základe uvedeného je potrebné účastníka projektu informovať, že osobné údaje účastníka NP BOKKÚ, ktoré poskytol, budú použité na účely štatistického vykazovania merateľných ukazovateľov NP BOKKÚ a celkovo projektov podporených z ESF.

Údaje o účastníkovi projektu v tabuľke na evidenciu užívateľov sociálnych služieb (príloha č.5g Príručky) vypĺňa zamestnanec KC/NDC/NSSDR **v deň vstupu do aktivity, tzn.** v čase, kedy účastníkovi projektu poskytne sociálnu intervenciu a založí spis (t. j. podľa prílohy č. 5 Príručky pri zakladaní spisovej dokumentácie[[2]](#footnote-2)). Ďalej vyplní všetky položky v súlade s popisom uvedeným v časti 3 tohto dokumentu[[3]](#footnote-3). Je potrebné zachovávať základné princípy práce vybraných sociálnych služieb krízovej intervencie  s prihliadnutím na dodržiavanie zásad Etického kódexu sociálneho pracovníka a asistenta sociálnej práce vydaného Komorou sociálnych pracovníkov a asistentov sociálnej práce v súlade s § 15 ods. 1 písm. e) zákona č. 219/2014 Z. z. o sociálnej práci a o podmienkach na výkon niektorých odborných činnosti v oblasti sociálnych veci a rodiny a o zmene a doplnení niektorých zákonov. Pri vedení spisovej dokumentácie zamestnanci KC/NDC/NSSDR dodržiavajú základné zásady a princípy ako sú *účelnosť* (zhromažďovať len nevyhnutné informácie o účastníkovi projektu, ktoré súvisia s riešením konkrétneho problému), *diskrétnosť* (zachovávať mlčanlivosť o informáciách, ktoré sa pracovník dozvie) a *rešpekt* (okrem iného umožniť príslušnej osobe nahliadnuť do údajov v zázname). Tieto zásady musia mať pri vykonávaní monitorovania príslušní zamestnanci na zreteli.

Účastníka projektu evidujeme pod kódom/číslom spisu, ktoré je jedinečné[[4]](#footnote-4). Tieto údaje je následne IA MPSVR SR povinná nahrať do ITMS2014+.

V prípade, že účastník odmietne uviesť údaje, je potrebné ho informovať **o možnosti odmietnutia** poskytnúť z požadovaných údajov tzv. **citlivé údaje**, ktoré popisujú jeho znevýhodnenie = sociálny status podľa bodu č. 2 tohto dokumentu a vyplniť prílohu č. 12 Príručky.

V prípade, ak účastník projektu odmieta uviesť akékoľvek svoje osobné údaje a jeho spis bude vedený ako anonymný, bude započítaný do merateľného ukazovateľa projektu *Počet osôb, ktorým bola poskytnutá intervencia. Z*amestnanec KC/NDC/NSSDR za takéhoto účastníka vyplní v prílohe č. 5g Príručky v Hárku Karta účastníka stĺpec (KÓD klienta) a následne v karte Zoznam klientov uvedie poskytnuté intervencie.

#### **2. Záznam o odmietnutí poskytnutia údajov o účastníkovi projektu**

V prípade, ak účastník projektu využije svoje právo a odmietne poskytnúť citlivé údaje, zamestnanec KC/NDC/NSSDR uvedie v tabuľke všetky ostatné získané údaje o účastníkovi projektu a vyplní Záznam o odmietnutí poskytnutia údajov o účastníkovi projektu, príloha č. 12 resp. 12a Príručky.

Záznam o odmietnutí poskytnutia údajov o účastníkovi projektu (ďalej len „záznam“) vypĺňa zamestnanec KC/NDC/NSSDR v čase, kedy účastníkovi projektu poskytuje prvú intervenciu. Uvedie dátum a hodinu návštevy účastníka projektu v KC/NDC/NSSDR. Vyplní miesto vyžiadania údajov, ktorým je sídlo KC/NDC/NSSDR. V prípade, ak sa aktivita realizuje na inom mieste, uvedie jeho adresu. Uvedie svoje meno a podpíše sa.

Záznam vyplní zamestnanec KC/NDC/NSSDR samostatne za každého účastníka projektu, ktorý využil svoje právo a odmietne poskytnúť citlivé údaje.

V prílohe č.12 je potrebné označiť, ktoré údaje účastník projektu odmietol poskytnúť zvolením jednej alebo oboch možností a) a/alebo b):

**a) citlivých údajov**, ktorými sú osoby z kategórie migrant, účastník s cudzím pôvodom, príslušník menšiny alebo občan so zdravotným postihnutím;

**b) iné dôvody**, ktoré zahŕňajú osoby trpiace materiálnou depriváciou žijúce pod hranicou chudoby (podľa prieskumu ŠÚ SR), bezdomovci alebo osoby postihnuté vylúčením z bývania a osoby, ktoré nedosiahli základné vzdelanie, avšak už prekročili vekovú hranicu počas ktorej sa dosahuje základné vzdelanie (ISCED - 1).

Príloha č.12 a 12a Príručky je anonymizovaná, tzn. neobsahuje identifikáciu osoby za ktorú sa vypisuje.

Originály vyplnených a podpísaných záznamov za daný kalendárny mesiac zamestnanec KC/NDC/NSSDR oskenuje a sken zašle najneskôr do 10. dňa nasledujúceho kalendárneho mesiaca, a to až do ukončenia realizácie aktivít tohto národného projektu na e-mailovú adresu [monitoring@ia.gov.sk](mailto:monitoring@ia.gov.sk). Originál záznamu zostáva založený v spise účastníka projektu.

Platí pravidlo, že počet nových účastníkov projektu v danom mesiaci, ktorí odmietli poskytnúť citlivé údaje, je zhodný s počtom vyplnených záznamov.

#### **3. Popis položiek tabuľky - zošiť „Karta účastníka“**

Údaje o účastníkoch projektu sú do karty účastník zberané v čase jeho vstupu do projektu, v čase jeho výstupu z projektu a 6 mesiacov po výstupe z projektu.

#### **A: Položky, ktoré je potrebné vyplniť pri vstupe účastníka do projektu:**

**Identifikačný kód (ďalej len ID) účastníka projektu**

ID je jedinečné označenie zložené z ID žiadosti o zapojenie sa do NP BOKKÚ, podčiarnika a poradového čísla spisu. Napr. 51287\_001 bude ID prvého účastníka projektu v KC XY.

Z dôvodu predchádzania vytvoreniu duplicít spisov pre jedného účastníka projektu (týka sa účastníkov projektu, ktorí neuvádzajú rodné číslo) je zamestnanec KC/NDC/NSSDR povinný vykonať 1 x mesačne (pred odoslaním Prílohy č. 5g Príručky: Tabuľka na evidenciu užívateľov sociálnych služieb) kontrolu spisov.

**Kraj, v ktorom je poskytovaná služba KC/NDC/NSSDR**

Z ponuky vyberte príslušnú možnosť.

**Obec/mesto v ktorom je poskytovaná služba KC/NDC/NSSDR**

Uveďte názov obce/mesta.

**Meno**

Uveďte meno účastníka projektu. V prípade účastníka projektu bez rodného čísla a/alebo bez dátumu narodenia položka zostáva prázdna.

**Priezvisko**

Uveďte priezvisko účastníka projektu. V prípade účastníka projektu bez rodného čísla a/alebo bez dátumu narodenia položka zostáva prázdna.

**Rodné číslo**

Uveďte, v prípade, ak účastník projektu uviedol rodné číslo (ďalej RČ). V prípade, ak ho neuviedol, položka zostáva prázdna.

**Dátum narodenia**

V prípade, ak účastník projektu neuviedol RČ, zadajte **dátum narodenia účastníka projektu, ktorý uviedol**. V prípade, že dátum narodenia neviete overiť, zadajte údaj, ktorý vám uvedie účastník a do spisu uveďte poznámku že **údaj poskytnutý účastníkom nebolo možné overiť.** Ak v priebehu následných intervencií zistíte overiteľný údaj, ktorý by sa líšil od údaja uvedeného v tabuľke, informáciu o zmene oznámte e-mailom na adresu [monitoring.bokku@ia.gov.sk](mailto:monitoring.bokku@ia.gov.sk). Uveďte ID prijímateľa projektu, dátum overenia a správny dátum narodenia účastníka projektu.

**V prípade, ak presný dátum narodenia účastník projektu neuviedol, položka zostáva prázdna.**

**Najvyššie dosiahnuté vzdelanie v deň vstupu do aktivity**

Z ponuky vyberte príslušný stupeň vzdelania účastníka projektu. Ak ho účastník projektu neuvedie, vyberte možnosť „nezaradené“.

**Zamestnanecké postavenie v deň vstupu do aktivity**

Z ponuky vyberte príslušnú možnosť:

* **Nezamestnaná osoba** - sú osoby v zmysle § 6 (uchádzač o zamestnanie) zákona č. 5/2004 Z. z. o službách zamestnanosti. Ide o osoby, ktoré sú bez práce, sú k dispozícii pre prácu a aktívne hľadajú prácu a zároveň sú registrované na úradoch práce (vrátane osôb na rodičovskej dovolenke, ak sú registrované na úrade práce).
* **Dlhodobo nezamestnaná osoba** - uchádzači o zamestnanie súvisle nezamestnaní viac ako 12 mesiacov (menej ako 25 roční nezamestnaní viac ako 6 mesiacov). Dlhodobo nezamestnané osoby sú podskupinou kategórie „Nezamestnaná osoba".
* **Neaktívna osoba** - sú osoby, ktoré nie sú zamestnané, ani nie sú evidované ako uchádzači o zamestnanie. Sú to študujúci, účastníci odbornej prípravy, dôchodcovia, osoby, ktoré zanechali podnikanie, osoby s trvalým zdravotným postihnutím, osoby trvale v domácnosti, osoby na rodičovskej dovolenke, ak po skončení zákonnej rodičovskej dovolenky nie sú zamestnané ani registrované na úrade práce, prípadne ďalšie. Neaktívnymi osobami sú aj záujemci o zamestnanie (§ 7 zákona č. 5/2004 Z. z. o službách zamestnanosti).
* **Neaktívna osoba, ktorá nie je zamestnaná ani v procese vzdelávania alebo odbornej prípravy** – je to účastník projektu, ktorý sa identifikuje ako „Neaktívna osoba“ a ktorý zároveň nie je študentom alebo účastníkom odbornej prípravy. (Ide o podskupinu kategórie „Neaktívna osoba“.)
* **Zamestnaná osoba, vrátane SZČO** - sú osoby, ktoré dovŕšili vek 15 rokov, ktoré vykonávajú prácu za mzdu, za účelom zisku alebo rodinného zisku alebo keď nie sú v práci, ale majú prácu alebo podnikanie, aj ak z práce / podnikania dočasne absentujú napr. z dôvodu uznania za dočasne práce neschopného. Zamestnané osoby zahŕňajú aj SZČO, osoby na materskej, rodičovskej dovolenke a osoby v podporovanom zamestnaní. Za SZČO sú považované osoby podľa § 5 zákona č. 5/2004 Z. z. o službách zamestnanosti. Za SZČO sú považovaní aj pomáhajúci členovia rodiny (pracujúci členovia rodiny, ktorí nedostávajú mzdu, sa považujú za zamestnané osoby, ak svojou prácou priamo prispievajú k prevádzke podnikateľského podniku, farmy alebo praxe, ktorú vlastní alebo prevádzkuje príbuzná osoba, ktorá je členom tej istej domácnosti). Pre projekty podporené v rámci Iniciatívy zamestnávania mladých nie je relevantné sledovanie účastníkov v rámci tejto kategórie.
* **V prípade účastníka projektu bez rodného čísla a bez dátumu narodenia položka zostáva prázdna.**

**Znevýhodnenie v deň vstupu do aktivity**

Z ponuky vyberte príslušnú možnosť:

* citlivý údaj - **Migrant, účastník s cudzím pôvodom, príslušník menšiny** (vrátane marginalizovaných komunít ako sú napríklad Rómovia) - prisťahovalcom (migrantom) je podľa Nariadenia EP a Rady (ES) č. 862/2007 z 11. júla 2007 o štatistike Spoločenstva o migrácii a medzinárodnej ochrane, ktorým sa zrušuje nariadenie Rady (EHS) č. 311/76 o zostavovaní štatistík zahraničných pracovníkov taká osoba, ktorá predtým mala obvyklý pobyt v inom členskom štáte alebo v tretej krajine a ktorá získa svoj obvyklý pobyt na území členského štátu na obdobie, ktoré trvá, alebo sa očakáva, že bude trvať aspoň dvanásť mesiacov. Účastník s cudzím pôvodom je osoba, ktorej rodičia sa narodili mimo územia Slovenskej republiky. Pojem menšina v spojitosti so znevýhodnením sa môže vzťahovať na akúkoľvek skupinu, ktorá na základe svojich charakteristických znakov je predmetom diskriminácie, pričom môže ísť o národnostnú menšinu, etnickú skupinu, sociálne vylúčené skupiny alebo marginalizované komunity ako sú napríklad Rómovia.
* citlivý údaj - **Zdravotne postihnutý** - za osobu so zdravotným postihnutím sa považuje osoba s dlhodobými telesnými, mentálnymi, intelektuálnymi alebo zmyslovými postihnutiami, ktoré v súčinnosti s rôznymi prekážkami môžu brániť ich plnému a účinnému zapojeniu do spoločnosti na rovnakom základe s ostatnými. Osoby so zdravotným postihnutím zahŕňajú všetky osoby so zdravotným postihnutím, a to osoby, ktorým je priznaný status osoby so zdravotným postihnutím (buď podľa zákona 5/2004 Z. z. o službách zamestnanosti, alebo podľa zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia (osoba s ťažkým zdravotným postihnutím) alebo podľa zákona č. 461/2003 Z. z. o sociálnom poistení (osoba, ktorá má zníženú mieru schopnosti vykonávať zárobkovú činnosť).
* citlivý údaj - **Iné** - sú také osoby, ktoré majú istú formu znevýhodnenia, ale nespadajú do kategórie „Migranti, účastníci s cudzím pôvodom, menšiny“, ani do kategórie „Účastníci so zdravotným postihnutím“. Patria sem osoby trpiace materiálnou depriváciou, žijúce pod hranicou chudoby (podľa prieskumu ŠÚ SR) a pod. V rámci tejto kategórie sú vykazovaní aj bezdomovci alebo osoby postihnuté vylúčením z bývania a osoby, ktoré nedosiahli základné vzdelanie, avšak už prekročil vekovú hranicu počas ktorej sa dosahuje základné vzdelanie (ISCED 1).
* **Nie** –
  + a) osoby, ktoré odmietli poskytnúť citlivé údaje o znevýhodnení
  + b) osoby, ktoré nemajú žiadnu formu znevýhodnenia.

V prípade, ak účastník projektu využije svoje právo a odmietne poskytnúť citlivé údaje, zamestnanec KC/NDC/NSSDR vyplní Záznam o odmietnutí poskytnutia údajov o účastníkovi projektu, príloha č. 12.

**Dátum vstupu do aktivity**

Dátumom vstupu do aktivity je dátum, kedy je účastníkovi projektu poskytnutá intervencia a vytvorená spisová dokumentácia podľa prílohy č. 5 Príručky.

**V záznamoch účastníka projektu v časti „A: Položky, ktoré je potrebné vyplniť pri vstupe účastníka do projektu“, ktoré boli odoslané IA MPSVR SR v prílohe č. 5g Príručky nie je možné robiť žiadne zmeny/úpravy.**

#### **B: Položky, ktoré je potrebné vyplniť pri výstupe účastníka z projektu:**

Výstupom z projektu sa rozumie deň, kedy účastníkovi projektu bola poskytnutá posledná intervencia. Hodnoty uvedené v položkách týkajúcich sa zisťovania zmeny situácie účastníka pri výstupe z projektu mapujú túto zmenu oproti situácii pri vstupe do projektu. Uvádzajú sa zmeny, ktoré nastali v nasledujúci deň po ukončení aktivity ale najneskôr do 4 týždňov po skončení aktivity.

**Dátum výstupu z aktivity**

a) V prípade, ak nastane situácia, že sa už účastník projektu ďalej na aktivitách projektu nezúčastňuje tzn., že mu už nebude poskytovaná žiadna forma intervencie v KC/NDC/NSSDR, je potrebné v tabuľke uviesť dátum jeho výstupu z aktivity. Týmto dátumom je dátum, kedy mu bola poskytnutá ostatná intervencia, a ktorý je uvedený v jeho spise. Takýmto prípadom je napríklad odsťahovanie sa účastníka projektu mimo trvalé bydlisko, odchod do zahraničia, úmrtie.

b) V prípade, ak je predpoklad, že účastníkovi projektu bude v priebehu implementácie NP BOKKÚ poskytovaná intervencia opakovane a nie je dôvod ukončiť jeho účasť v projekte, zostáva dátum výstupu z aktivity nevyplnený. Na vyplnenie dátumu výstupu z aktivity bude KC/NDC/NSSDR vyzvané pred ukončením zapojenia sa v projekte.

**Najvyššie dosiahnuté vzdelanie pri výstupe z aktivity**

V prípade možnosti a) pri dátume výstupu z aktivity z ponuky vyberte príslušný stupeň vzdelania účastníka projektu. Ak ho neuvedie, vyberte možnosť „nezaradené“.

V prípade možnosti b) pri dátume výstupu z aktivity zostáva položka nevyplnená. Na vyplnenie bude KC/NDC/NSSDR vyzvané pred ukončením zapojenia sa v projekte.

**Zamestnanecké postavenie pri výstupe z aktivity**

V prípade možnosti a) pri dátume výstupu z aktivity z ponuky vyberte príslušné zamestnanecké postavenie účastníka projektu.

V prípade možnosti b) pri dátume výstupu z aktivity zostáva položka nevyplnená. Na vyplnenie bude KC/NDC/NSSDR vyzvané pred ukončením zapojenia sa v projekte.

V prípade účastníka projektu bez rodného čísla a/alebo bez dátumu narodenia zostáva položka nevyplnená.

**Znevýhodnenie pri výstupe z aktivity**

V prípade možnosti a) pri dátume výstupu z aktivity z ponuky vyberte príslušné znevýhodnenie účastníka projektu.

V prípade možnosti b) pri dátume výstupu z aktivity zostáva položka nevyplnená. Na vyplnenie bude KC/NDC/NSSDR vyzvané pred ukončením zapojenia sa v projekte.

**Ďalšie údaje pri výstupe**

Ak disponujete informáciami, z ponuky vyberte jednu z uvedených možností. Ak ste informácie nezískali, položka zostane nevyplnená.

* **Bolo ponúknuté zamestnanie, ďalšie vzdelávanie, učňovská príprava alebo stáž** - Ponuka zamestnania sa definuje ako „dobrovoľný, ale podmienený prísľub, ktorý ponúkajúca strana (napr. zamestnávateľ, organizácia pre odbornú prípravu) predloží účastníkovi na prijatie, pokiaľ je z neho jednoznačne zrejmá ochota ponúkajúcej strany uzavrieť s účastníkom dohodu za špecifických zmluvných podmienok a pokiaľ je tento prísľub daný spôsobom, z ktorého by racionálne uvažujúcej osobe bolo zjavné, že prijatie uvedeného prísľubu bude viesť k vzniku záväznej dohody. Keď účastník tento prísľub prijme, stáva sa dohodou, ktorá je právne záväzná pre obidve strany". Za ponuku sa nepovažuje: stáž, odborné vzdelávania alebo iné aktivity, ktoré sú súčasťou projektu, ktorého sa daná osoba zúčastňuje; ponuka úradu prácu (pracovná ponuka alebo ponuka na rekvalifikačný a podobný kurz alebo školenie); pracovný pohovor, na ktorom sa osoba zúčastní alebo je jej odporúčaný.
* **Je v procese vzdelávania/odbornej prípravy** - Osoba, ktorá získala podporu z ESF a ktorá sa hneď po ukončení operácie ESF zapojila do vzdelávania (celoživotné vzdelávanie, formálne vzdelávanie) alebo odbornej prípravy (odborná príprava mimo pracoviska resp. na pracovisku, odborné vzdelávanie, atď.). Ide o zmenu situácie pri odchode z operácie, v porovnaní so situáciou pri vstupe do operácie ESF (pri vstupe účastník nie je zapojený do vzdelávania/ odbornej prípravy). Zdroj financovania následného vzdelávania nie je relevantný.
* **Získava kvalifikáciu** - Osoby, ktoré získali podporu z ESF a ktoré získali kvalifikácie pri odchode z operácie projektu ESF. Kvalifikácia znamená formálny výsledok procesu hodnotenia a overovania, ktorý sa získa, ak príslušný orgán zistí, že jednotlivec dosiahol vzdelávacie výsledky podľa daných štandardov. Mali by sa uviesť iba kvalifikácie, ktoré sa dosiahli v dôsledku intervencie ESF, pričom osvedčenie o účasti sa nepovažuje za kvalifikáciu. Zber sa vykonáva len raz za účastníka/ operáciu projektu.
* V prípade účastníka projektu bez rodného čísla a bez dátumu narodenia položka **zostáva prázdna**.

#### **C: Položky, ktoré je potrebné vyplniť po 6 mesiacoch od výstupu účastníka z projektu:**

Hodnoty uvedené v položkách týkajúcich sa zisťovania zmeny situácie účastníka projektu po 6 mesiacoch mapujú túto zmenu oproti situácii pri výstupe z projektu plus 6 mesiacov. Uvádzajú sa zmeny, ktoré sú relevantné v deň uplynutia 6 mesiacov od ukončenia aktivity. Ak u účastníka projektu nenastala zmena, položky zostávajú nevyplnené.

Uvedené položky tabuľky za jednotlivých účastníkov projektu vyplní zamestnanec KC/NDC/NSSDR po uplynutí 6 mesiacov od ukončenia účasti KC/NDC/NSSDR v národnom projekte, t. j. údaje budú ku dňu 28.2.2023, ak KC/NDC/NSSDR ukončil svoje zapojenie v súlade so zmluvou o spolupráci.

V prípade, ak bude zmluva o spolupráci ukončená mimoriadne, údaje vyplní ku dňu, ktorý bude posledným dňom šiesteho kalendárneho mesiaca nasledujúceho po mesiacu, v ktorom prišlo k ukončeniu zmluvy.

**Najvyššie dosiahnuté vzdelanie 6 mesiacov po výstupe z aktivity**

Z ponuky vyberte príslušný stupeň vzdelania účastníka projektu. Ak ho neuvedie, vyberte možnosť „nezaradené“.

**Zamestnanecké postavenie 6 mesiacov po výstupe z aktivity**

Z ponuky vyberte príslušné zamestnanecké postavenie účastníka projektu.

V prípade účastníka projektu bez rodného čísla a bez dátumu narodenia položka zostáva prázdna.

**Znevýhodnenie 6 mesiacov po výstupe z aktivity**

Z ponuky vyberte príslušné znevýhodnenie účastníka projektu.

V prípade účastníka projektu bez rodného čísla a bez dátumu narodenia položka zostáva prázdna.

**Ďalšie údaje 6 mesiacov po výstupe z aktivity**

Z ponuky vyberte príslušnú možnosť.

V prípade účastníka projektu bez rodného čísla a bez dátumu narodenia položka zostáva prázdna.

1. Právnym základom na zber a spracovanie osobných údajov je čl. 6 ods. 1 písm. e) nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES v nadväznosti na ustanovenie čl. 5 nariadenia Európskeho parlamentu a Rady (EÚ) č. 1304/2013 z 17. decembra 2013 o Európskom sociálnom fonde a o zrušení nariadenia Rady (ES) č. 1081/2006. [↑](#footnote-ref-1)
2. Výnimku tvoria účastníci projektu, ktorí sa zúčastňujú výhradne skupinových a komunitných aktivít, ktorým sa nezakladá spis. [↑](#footnote-ref-2)
3. Všetky údaje v položkách musia kopírovať údaje uvedené v spise užívateľa, v **deň vstupu do aktivity**. [↑](#footnote-ref-3)
4. Príloha č.5 Príručky pre zapojené subjekty do národného projektu Budovanie odborných kapacít na komunitnej úrovni [↑](#footnote-ref-4)